CELEX: 
Language: et
Date: 2021-06-23 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EL) 2019/1009 (millega kehtestatakse ELi väetisetoodete turul kättesaadavaks tegemise nõuded) I, II, III ja IV lisa, et kohandada seda tehnika arenguga

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määruses (EL) 2019/1009
                  1
                on sätestatud ELi väetisetoodete turul kättesaadavaks tegemise nõuded. Sellega tunnistatakse kehtetuks Euroopa Parlamendi ja nõukogu määrus (EÜ) nr 2003/2003
                  2
                alates 16. juulist 2022.
            
            
               Määruses (EL) 2019/1009 on kehtestatud väetisetoodete eri kategooriate suhtes ühtlustamiseeskirjad. Käesoleva määrusega kehtestatakse täiesti erinevad ühtlustamiseeskirjad selliste mineraalväetiste suhtes, mida määruses (EÜ) nr 2003/2003 juba reguleeritakse EÜ väetiste eri liikide all. Samuti sätestatakse selles ühtlustamiseeskirjad ulatuslike tootekategooriate jaoks, mille suhtes ühtlustamiseeskirju veel ei kohaldata, nagu orgaanilised ja orgaanilis-mineraalsed väetised, mullaparandusained või kasvusubstraadid.
            
            
               Uutele ühtlustamiseeskirjadele üleminekuks valmistudes teavitasid nii liikmesriigid kui ka huvitatud sidusrühmad komisjoni vajadusest kohandada määruse (EL) 2019/1009 lisade teatavaid tehnilisi sätteid. Mõned neist muudatustest on vajalikud muude ELi õigusaktidega kooskõla saavutamiseks või määruse (EL) 2019/1009 eesmärgiks oleva kaitse kõrge taseme tagamiseks. Teised on vajalikud selleks, et vältida soovimatuid olukordi, kus olulised väetisetoodete kategooriad jäetaks tahtmatult ühtlustamiseeskirjadest välja, kuna need ei suudaks järgida teatavaid tehnilisi sätteid. Tagades soovitud kaitsetaseme ja kõrvaldades soovimatud turulepääsu tõkked, lihtsustavad muudatused seega kooskõlas määruse (EL) 2019/1009 artikli 42 lõikes 1 sätestatud komisjoni volitusega selliste agronoomiliselt tõhusate väetisetoodete juurdepääsu siseturule ja vaba liikumist siseturul, millega siseturul kauplemise maht on märkimisväärne ja mis ei kujuta endast ohtu tervisele, ohutusele ega keskkonnale.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Liikmesriikidega konsulteeriti komisjoni väetisetoodete eksperdirühmas (E01320) vastavalt 13. aprilli 2016. aasta institutsioonidevahelise parema õigusloome kokkuleppe eeskirjadele
                  3
               .
            
            
               Nende konsultatsioonide üksikasjad on esitatud 7. novembril 2019, 25. juunil 2020, 24. novembril 2020 ja 23. märtsil 2021 toimunud koosolekute protokollides ning huvitatud sidusrühmade erinevates seisukohavõttudes, mis on üldsusele kättesaadavad CIRCABCi veebilehel järgmisel aadressil:
            
            
               
                  https://circabc.europa.eu/ui/group/36ec94c7-575b-44dc-a6e9-4ace02907f2f/library/b8e01334-4d39-445d-bf4e-589356d55b1f
               
                
            
            
               Liikmesriigid ja huvitatud sidusrühmad olid üldiselt kõnealuse delegeeritud määruse vastuvõtmise poolt.
            
            
               Delegeeritud määruse eelnõu on avaldatud parema õigusloome portaalis tagasiside saamiseks. Esitatud on üle 60 tähelepaneku, millest enamik keskendub täpsetele sätetele.
            
            
               Tagasiside I lisa muutmise kohta
            
            
               Muret tekitas nõue, et selliste farmakoloogiliste toimeainete sisaldus, mille suhtes on komisjoni määruse (EL) 2019/1871
                  4
                kohaselt kehtestatud kontrollväärtus meetmete võtmiseks, ei tohi olla suurem kõnealusest väärtusest, sest see nõue suurendaks analüüsikulusid. Seda nõuet on siiski vaja ELi väetisetoodete ohutuse tagamiseks. See on osa meetmekomplektist, millega asendatakse selliste ainete suhtes kehtivad sätted, mille jääkide piirnorm on kindlaks määratud ELi eeskirjades või nende alusel
                  5
               . Väetisetoodete määruse kehtivate sätetega nähakse tootjale ette kohustus esitada selline kasutamisjuhend, milles täpsustatud viisil kasutamine ei too kaasa kõnealuste piirnormide ületamist põllukultuurides. Võttes arvesse praegu kehtiva kohustuse täitmisel esinevaid suuri raskusi, on mõistlik prognoosida, et uue kohustuse rakendamise kulud oleksid väiksemad ja tõendamiskohustus muutuks oluliselt lihtsamaks.
            
            
               Leiti, et selge ei ole säte Euroopa Parlamendi ja nõukogu määruse (EÜ) nr 1107/2009
                  6
                tähenduses toimeainete sisalduse kohta ELi väetisetoodetes. Tekst on ümber sõnastatud, et veelgi selgemini väljendada seda, et kuigi ELi väetisetooted võivad kõnealuseid toimeaineid sisaldada, ei tohi tootel endal olla kõnealuse määruse tähenduses taimekaitsetoimet. Üldsuse tagasisides tehti ka ettepanek kehtestada kõikide ELi väetisetoodetes esinevate toimeainete suhtes maksimumkontsentratsioon. See lähenemisviis ei pruugi siiski viia rahuldavate lahendusteni kõigi toimeainete puhul, nagu vask, mille suhtes on väetisetoodete määruses juba kehtestatud erinevad piirnormid sõltuvalt toote toimekategooriast. Peale selle teeb kõnealune muudatus väetisetoodete määruse artikli 1 lõike 1 punkti b kehtestatud sätted üksnes selgemaks, märkides, et käesolevat määrust ei kohaldata taimekaitsevahendite suhtes, mis nii sisaldavad mõnda toimeainet kui ka omavad taimekaitsetoimet. Seepärast prognoositakse, et juhtumipõhine analüüs, mille eesmärk on teha kindlaks, kas mõnda toimeainet sisaldav toode võib olla ELi väetisetoode või taimekaitsevahend, jääb kõige sobivamaks ja paindlikumaks lahenduseks.
            
            
               Üldsuse tagasisides esitati ettepanek laiendada mikrotoitaineid sisaldavate väetiste liiki „UVCB
                  7
                raudkelaat“ muudele mikrotoitaineid sisaldavatele kelaatidele. See on kooskõlas II lisas tehtavate muudatustega, mille kohaselt kohandatakse kelaadimoodustaja pH stabiilsuse nõuet just nii, et see hõlmaks aineid, mis moodustavad kelaadi mitmesugusemate mikrotoitainetega.
            
            
               Tagasisides pooldati üldiselt seda, et erandit, mille järgi kehtib mineraalsetest koostisosadest koosneva kasvusubstraadi puhul nikli sisalduse piirnorm kõnealuse kasvusubstraadi biosaadava sisalduse suhtes, kohaldatakse üksnes nikli, mitte kõigi saasteainete suhtes. Mõne arvamuse kohaselt ei tohiks kõnealuse erandi kohaldamisalasse jääda ainult need mineraalsetest koostisosadest koosnevad kasvusubstraadid, mis on ette nähtud professionaalseks kasutamiseks. Seda ettepanekut ei saadud siiski arvesse võtta, sest nende materjalide ringlussevõttu suurendab märkimisväärselt just professionaalne kasutus. Lisaks on tekst praeguses sõnastuses kooskõlas komisjoni otsuse (EL) 2015/2099
                  8
                vastava sättega.
            
            
               Tagasiside II lisa muutmise kohta
            
            
               Selgituseks teatavate polümeeride kasutamise kohta ELi väetisetoodete koostisainena on vastuseks üldsuselt saadud tagasisidele märgitud, et koostisainena tuleb kasutada vees lahustuvaid polümeere. Mõnes tagasisides väideti, et selliseid polümeere ei tuleks registreerida Euroopa Parlamendi ja nõukogu määruse (EÜ) nr 1907/2006 (kemikaalimäärus REACH)
                  9
                alusel. Kuigi praegu ei ole polümeeride registreerimine REACHi alusel tõepoolest kohustuslik, peetakse kõnealust väetisetoodete määruse nõuet praegu asjakohaseks, et kindlasti hinnataks selliste polümeeride mullas väetisetootena kasutamise ohutust. 
            
            
               Kiustamise lisamine koostisainete kategooria CMC 2 töötlemisviiside täieliku loetelu hulka tekitas palju muret seoses maksimumtemperatuuri ja kasutatavaid lisaaineid piiravate nõuetega. On osutatud, et CMCst 2 jääksid välja mitmesugused puidu kiustamisprotsessid. Tingimused, mis käsitlevad maksimumtemperatuuri ja üksnes vee kasutamist lisaainena, on siiski vajalikud selleks, et taimi või taimeosi ei muudetaks keemiliselt. See on oluline CMC 2 puhul, kus REACHi kohast registreerimist ei nõuta ja muud ohutusnõuded puuduvad. Kõrgema temperatuuri juures kiustamise teel saadud materjalid võiks lisada CMCsse 1, kus nende ohutust hinnataks REACHi kohases registreerimises juhul, kui need oleks keemiliselt modifitseeritud ained.
            
         
         
            
            
               Tagasiside III lisa muutmise kohta
            
            
               Jääkide piirnorme käsitlev märgistusnõue on vastuseks üldsuselt saadud tagasisidele selgemaks tehtud. Selle sättega hõlmatud olukorral on kaks eeltingimust: esiteks, ELi väetisetoote koostisaine suhtes oleks toidu või söödana turule laskmise korral kohaldatud jääkide piirnorme käsitlevaid ELi eeskirju; teiseks, selles koostisaines ületatakse kõnealuseid piirnorme. Sellisel juhul märgib ELi väetisetoodete tootja märgistusele kõnealuse aine kontsentratsiooni lõpptootes koos hoiatusega kasutada toodet nii, et ei ületataks põllukultuuride puhul kehtivat piirnormi.
            
            
               Lubatud hälvete kohta saadi väga erinevat tagasisidet. Ühelt poolt märgiti, et lubatud hälbe eeskirju ei tohiks muuta, sest neid on võimalik täita olemasoleva tehnilise suutlikkusega. Teiselt poolt oldi muudatustega nõus ning pakuti välja täiendavaid muudatusi seoses orgaaniliste ja orgaanilis-mineraalsete väetiste lubatud hälvetega, eelkõige nende suure orgaanilise aine sisalduse tõttu, mis toob kaasa teatavate parameetrite suurema varieeruvuse. Samuti tehti ettepanek lisada koguse lubatud hälbed, mis varieeruvad sõltuvalt pakendite suurusest. Väetisetoodete mehaanilise segu koguse märkimise lubatud hälbe kohta leiti, et see on liiga keeruline. Käesolevas määruses esitatud muudatused jäävad siiski samaks nagu üldsusele konsulteerimiseks esitatud eelnõus. Nende eesmärk on vältida olukordi, kus teatavad ELi väetisetooted jäetaks tahtmatult ühtselt turult välja, kuna need ei suudaks vastata kehtivatele lubatud hälbe eeskirjadele. Sõltuvalt väetisetoodete määrust toetavast standardimistööst ja tehnika arengust võidakse vajaduse korral edaspidi lubatud hälbe eeskirju kohandada.
            
            
               Tagasiside IV lisa muutmise kohta
            
            
               Üldsuse tagasisides väljendati muret seoses ohuga, et tekib vääritimõistmine, et moodulit B, millele järgneb moodul C, ei saa enam kasutada taimede biostimulaatorite ja inhibiitorite puhul. Muudatus on siiski selge: moodulit B, millele järgneb moodul C, võib kasutada taimede biostimulaatorite ja inhibiitorite puhul, kui need ei sisalda koostisainet, mille puhul on kohustuslik moodul D1. Delegeeritud määruse eelnõust on teatatud ka tehniliste kaubandustõkete lepingu artikli 2 lõike 9 punkti 2 alusel. Ühtegi märkust ei ole esitatud. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud õigusaktiga muudetakse määruse (EL) 2019/1009 I, II, III ja IV lisa tehnilisi sätteid. Käesoleva delegeeritud õigusakti õiguslik alus on määruse (EL) 2019/1009 artikli 42 lõige 1.
            
            
               KOMISJONI DELEGEERITUD MÄÄRUS (EL) …/…,
            
            
               23.6.2021,
            
            
               millega muudetakse Euroopa Parlamendi ja nõukogu määruse (EL) 2019/1009 (millega kehtestatakse ELi väetisetoodete turul kättesaadavaks tegemise nõuded) I, II, III ja IV lisa, et kohandada seda tehnika arenguga
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 5. juuni 2019. aasta määrust (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003,
                  10
                eriti selle artikli 42 lõiget 1,
            
            
               ning arvestades järgmist:
            
            
               (1)Väetisetoote, mis vastab asjaomastele määruse (EL) 2019/1009 I lisas asjaomase toimekategooria (PFC) ja II lisas koostisainete kategooria (CMC) puhul sätestatud nõuetele, mis märgistatakse vastavalt kõnealuse määruse III lisale ning mis on edukalt läbinud määruse (EL) 2019/1009 IV lisas sätestatud vastavushindamismenetluse, võib seejärel märgistada CE-märgisega ja see võib siseturul ELi väetisetootena vabalt liikuda.
            
            
               (2)Määrusega (EL) 2019/1009 on komisjonile antud õigus muuta määruse I (osaliselt) ning II, III ja IV lisa.
            
            
               (3)Uutele ühtlustamiseeskirjadele üleminekuks valmistudes teavitasid nii liikmesriigid kui ka huvitatud sidusrühmad komisjoni vajadusest kohandada määruse (EL) 2019/1009 lisade teatavaid tehnilisi sätteid. Mõned neist muudatustest on vajalikud, et parandada kooskõla muude liidu õigusaktidega, mis lihtsustaks juurdepääsu siseturule ning ohutute ja agronoomiliselt tõhusate väetisetoodete vaba liikumist. Mõned muudatused on vajalikud selleks, et saavutada määruse (EL) 2019/1009 eesmärgiks olev kaitse kõrge tase, tagades seega, et ELi väetisetooted, millel on kõnealuse määruse alusel juurdepääs siseturule, ei kujuta endast ohtu tervisele, ohutusele ega keskkonnale. Muud muudatused on vajalikud selleks, et ei tekiks olukordi, kus olulised väetisetoodete kategooriad jäetaks tahtmatult ühtlustamiseeskirjade kohaldamisalast välja. Nende muudatustega tagatakse selliste väetisetoodete juurdepääs siseturule, mis on agronoomiliselt tõhusad ja ohutud ning millega turul juba laialdaselt kaubeldakse. 
            
            
               (4)Määruses (EL) 2019/1009 on sätestatud eeskirjad ELi väetisetoodete suhtes, mis sisaldavad ainet, mille esinemise suhtes toidus ja söödas on sätestatud jääkide piirnormid kooskõlas nõukogu määruse (EMÜ) nr 315/93,
                  11
                Euroopa Parlamendi ja nõukogu määruse (EÜ) nr 396/2005,
                  12
                Euroopa Parlamendi ja nõukogu määruse (EÜ) nr 470/2009
                  13
                või Euroopa Parlamendi ja nõukogu direktiiviga 2002/32/EÜ
                  14
               . Tootja on kohustatud esitama kasutamisjuhendi, et ELi väetisetoote kavandatud kasutus ei tooks kaasa toidu ja sööda puhul kehtestatud piirnormide ületamist. Peale selle peab tootja lisama tehnilisse dokumentatsiooni arvutuste tulemused, mis tõendavad vastavust sellele nõudele. Aruteludes selle kohustuse rakendamise viiside üle, on saanud selgeks, et tootjatel on võimatu seda täita, ning see takistab sellistel väetisetoodetel, mis on tõhusad ja ohutud ning millega turul juba laialdaselt kaubeldakse, läbida määruse (EL) 2019/1009 kohane vastavushindamine ja saada juurdepääs siseturule. Seepärast tuleks need kohustused asendada kohustustega, mis on proportsionaalsemad ja kahes aspektis rakendatavad.
            
         
         
            
               (5)Esiteks saab kõnealuste piirnormide või -määrade ületamist põllukultuurides vältida, andes lõppkasutajale märgistusel õiget teavet. Seega tuleks määrust (EL) 2019/1009 muuta, et kehtestada tootjale kohustus teavitada lõppkasutajat, kui ELi väetisetoode sisaldab koostisainet, mis toidu või söödana turule laskmise korral ületab piirnorme või -määrasid, mis on sätestatud määruses (EÜ) nr 470/2009 või (EÜ) nr 396/2005, kooskõlas määrusega (EMÜ) nr 315/93 või direktiivis 2002/32/EÜ. Selleks et tagada inimeste ja loomade tervise ning keskkonna kõrgel tasemel kaitse seoses söödalisanditega, tuleks lisada Euroopa Parlamendi ja nõukogu määrus (EL) nr 1831/2003
                  15
               . Sel viisil on lõppkasutajal võimalik võtta kõik vajalikud meetmed, et tagada põllukultuuri vastavus toidu- ja söödaeeskirjadele.
            
            
               (6)Teiseks on mõne määrusega (EÜ) nr 470/2009 juba hõlmatud farmakoloogilise toimeaine puhul vaja täiendavaid meetmeid. Lähenemisviis peaks olema erinev sõltuvalt sellest, kas tegemist on lubatud ainega, mis on loetletud komisjoni määruse (EL) nr 37/2010
                  16
                lisa tabelis 1 ja mille suhtes võib olla kehtestatud jääkide piirnorm, või mittelubatud ainega, mille suhtes on komisjoni määruses (EL) 2019/1871
                  17
                kehtestatud meetmete võtmist võimaldav kontrollväärtus. Lubatud aine jääke võib ELi väetisetootes olla ainult juhul, kui kõnealune aine on loetletud määruse (EL) nr 37/2010 lisa tabelis 1. Mittelubatud farmakoloogilist toimeainet, mis toidus olles on tarbija tervisele ohtlikum, ei tohiks siiski esineda ka ELi väetisetootes meetmete võtmist võimaldavast kontrollväärtusest rohkem.
            
            
               (7)ELi väetisetoode võib sisaldada ka Euroopa Parlamendi ja nõukogu määruse (EÜ) nr 1107/2009
                  18
                tähenduses toimeaineid. Kuna määrus (EL) 2019/1009 taimekaitsevahendeid ei hõlma, tuleks kõnealuse määruse tekstis täpsustada, et mõnda toimeainet sisaldaval ELi väetisetootel ei tohi olla määruse (EÜ) nr 1107/2009 tähenduses taimekaitsetoimet. Seda selgitust on vaja, et tagada kooskõla määrusega (EÜ) nr 1107/2009, mis teeb ühtlustamiseeskirjade rakendamise lihtsamaks nii ettevõtjatele kui ka riiklikele ametiasutustele, hõlbustades seega määruse (EL) 2019/1009 kohast juurdepääsu siseturule.
            
            
               (8)Määruses (EL) 2019/1009 on esitatud mikrotoitaineid sisaldava lihtmineraalväetise liikide täielik loetelu ning nende vastavad kirjeldused ja mikrotoitainete miinimumsisaldus. Mikrotoitainete sooli sisaldava väetise puhul koosneb 10 % väetise massist vees lahustuvast mikrotoitainest. On siiski olemas karbonaat- või fosfaatsooladel põhinevaid väetisi, milles sisalduvad mikrotoitained ei ole vees lahustuvad. See ei mõjuta nende toimet väetistena ega toitainete omastamist põllukultuuris. Seepärast tuleks kõnealustele mikrotoitainete sooli sisaldavatele väetistele võimaldada juurdepääs siseturule ning kõrvaldada selleks vees lahustuvust käsitlev tingimus. UVCB
                  19
                kelaatide puhul on loetletud ainult raudkelaadid. Siiski ka muud mikrotoitained võivad olla UVCB kelaadid ja võivad aeglaselt taimedesse vabaneda. Toitaineid aeglaselt vabastavad väetised aitavad mullas toitainete reostust vältida, vabastades mikrotoitaineid aeglaselt ja suurendades seega nende taimedesse imendumise võimalusi. Seetõttu on asjakohane lisada sellised nišitooted ühtlustamiseeskirjade kohaldamisalasse ja edendada nende vaba liikumist siseturul.
            
            
               (9)Määruses (EL) 2019/1009 on sätestatud piirnormid selliste saasteainete nagu nikli sisalduse suhtes kasvusubstraadis, mis on ELi väetisetoode, välja arvatud oma asukohas olev muld, mis toimib taimede või seente kasvukeskkonnana. Määruses (EL) 2019/1009 on sätestatud kõnealust liiki väetisetoodete ühtlustamiseeskirjad. Turul on juba palju kasvusubstraate, mille suhtes kehtivad riiklikud eeskirjad ja millel on väga erinevad omadused ning mis võiksid saada ELi väetisetooteks. Määruses (EL) 2019/1009 igat liiki kasvusubstraatide jaoks sätestatud nikli piirnorm tekitab siiski raskusi mõnede kasvusubstraatide puhul, mis sisaldavad üksnes mineraalseid koostisosi. Need on nišitooted, mis vastavad ringmajanduse põhimõtetele ja juba täidavad komisjoni otsusega (EL) 2015/2099
                  20
                kasvusubstraatide suhtes kehtestatud ELi ökomärgise kriteeriume. Käesolevas otsuses eristatakse saasteainete, sealhulgas nikli sisalduse määramise meetodite jaoks mineraalseid kasvusubstraate ja muid kasvusubstraate. Seega tuleb kõikide muude kui mineraalsete kasvusubstraatide puhul kindlaks määrata saasteaine üldsisaldus ning mineraalsete kasvusubstraatide puhul tuleb kindlaks määrata ainult biosaadav sisaldus. Sellise vahetegemis põhjus on asjaolu, et mineraalseid kasvusubstraate toodetakse tavaliselt kõrgel temperatuuril, mis tekitab saasteainete ja mineraalsete koostisosade struktuuri vahele tugeva keemilise sideme, piirates selliste saasteainete biosaadavust. Määruses (EL) 2019/1009 sellist eristamist aga ette nähtud ei ole. Kättesaadava teabe põhjal võib öelda, et kuigi turul kättesaadavad mineraalsed kasvusubstraadid vastaksid määruses (EL) 2019/1009 kehtestatud nikli piirnormile, kui tuleb kindlaks määrata ainult saasteaine biosaadav sisaldus, ei suuda need vastata samale piirnormile, kui kindlaks tuleb määrata üldsisaldus, nagu praegu nõutakse. Seepärast on oluline tagada kooskõla kõnealuste toodete puhul kehtivate määruse (EL) 2019/1009 kohaste CE-märgise kohaldamise nõuete ja ökomärgise kohaldamise nõuete vahel, et vältida tahtmatut olukorda, kus tooted, mis on keskkonnale ohutud ja millel on seega ökomärgis, jääksid ühtlustamiseeskirjade kohaldamisalast välja. Seega tuleks niklisisalduse piirnormi, mis on sätestatud määruse (EL) 2019/1009 I lisas, kohaldada üksnes mineraalsete kasvusubstraatide biosaadava sisalduse suhtes. 
            
            
               (10)Kaitsemeetmena tuleks seda eeskirja kohaldada üksnes juhul, kui kõnealused tooted on ette nähtud üksnes professionaalseks kasutamiseks aianduses, haljaskatustes või -seintes. See tagaks kasutatud kasvusubstraatide parema käitlemise ja laialdasema taaskasutuse koos reaalsete võimalustega materjalid pärast kasutamist ringlusse võtta. Lisaks peaks tootja tegema koostööd ka kasutajaga, et tagada toodete ohutu kõrvaldamine pärast nende kasutamise lõppu. Lisaks ei tohiks toode mullaga otse kokku puutuda, et mitte soodustada saasteainete kogunemist mullas.
            
            
               (11)ELi väetisetooted võivad sisaldada ainult koostisaineid, mis vastavad mõne määruse (EL) 2019/1009 II lisa koostisainete kategooria puhul sätestatud nõuetele. Väetisetooted, eelkõige väetised, sisaldavad sageli polümeeripõhiseid tehnilisi lisaaineid, mis on olulised nende tõhususe ja ohutu kasutamise tagamiseks. Need lisaained ei kuulu ühessegi olemasolevasse koostisainete kategooriasse. Neid sisaldavaid väetisi reguleeritakse siiski Euroopa Parlamendi ja nõukogu määruse (EÜ) nr 2003/2003
                  21
                ühtlustamiseeskirjadega. Sellised tehnilised lisaained on näiteks paakumisvastased ained, mis takistavad tükkide moodustumist, ja tolmamisvastased ained, mis ennetavad väetisetoote kasutamise ajal tolmu eraldumist. Paakumisvastaseid aineid on vaja toitainete tõhusaks kasutamiseks, sest ilma selliste aineteta ei leviks väetis ühtlaselt ja seetõttu kasutaks lõppkasutaja väetist rohkem, et tagada selle jõudmine kõikide taimedeni. Kasutajate tervise kaitsmiseks on väga olulised ka tolmamisvastased ained. Polümeerid, mis ei põhjusta keskkonnaprobleeme, tuleks seetõttu lisada koostisainete hulka, mida on määruse (EL) 2019/1009 kohaselt lubatud väetisetoodetes kasutada. See tagaks, et olulistel tootekategooriatel, mille agronoomiline tõhusus ja ohutus on parem, oleks jätkuvalt juurdepääs siseturule. 
            
            
               (12)Selleks et teha kindlaks, millised polümeerid ei põhjusta keskkonnaprobleeme, on asjakohane viidata Euroopa Kemikaaliameti riskihindamise komitee
                  22
                ja sotsiaal-majandusliku analüüsi komitee teaduslikele arvamustele, mis on koostatud kooskõlas Euroopa Parlamendi ja nõukogu määrusega (EÜ) nr 1907/2006
                  23
                ning milles käsitletakse mikroplasti osakesi, mis on tahtlikult lisatud tarbijatele või professionaalseks kasutuseks ette nähtud mis tahes liiki toodetele.
            
            
               (13)Nende polümeeride kategooriate lisamisega CMCsse 1 (algmaterjalist ained ja segud) ja CMCsse 11 (kõrvalsaadused direktiivi 2008/98/EÜ
                  24
                tähenduses) on samuti tagatud, et need polümeerid registreeritakse määruse (EÜ) nr 1907/2006 alusel toimikuga, mis sisaldab ohutusaruannet nende kasutamise kohta väetisetootena. See tagaks, et nende lisaainete väetisetoodetes kasutamisest tulenevaid riske hinnatakse üksikasjalikult ning et väetisetooted, millele antakse käesoleva muudatuse alusel juurdepääs siseturule, on seega inimeste tervisele ja keskkonnale ohutud.
            
            
               (14)Mikrotoitaineid sisaldavad väetised võivad sisaldada kelaadi- või kompleksimoodustajaid, mis on ained, mille eesmärk on parandada taimede jaoks mikrotoitainete pikaajalist kättesaadavust. 
            
            
               (15)Määruses (EL) 2019/1009 nõutakse, et kelaadimoodustajaid sisaldavad väetisetooted püsiksid stabiilsena Hoaglandi standardlahuses pH 7 ja 8 juures vähemalt kolm päeva, et tagada mikrotoitainete aeglane vabastamine taimedesse. Põllumajandusmuldade koostis ja pH varieerumine võivad häirida nende toodete stabiilsust. Tehnika areng on teinud võimalikuks hinnata võimalikke häireid ja kehtestada pH-väärtuste vahemik, kus tooted on põllumajanduslikel otstarvetel stabiilsed. Eespoolmärgitut arvestades võib toode olla stabiilne muudes pH-väärtuste vahemikes kui pH 7 ja 8, kuid tagada siiski mikrotoitainete pikaajalise kättesaadavuse. Seepärast tuleks määrust (EL) 2019/1009 muuta, et oleks lubatud selliste toodete stabiilsus muus pH-väärtuste vahemikus. Sel viisil kohaldataks ühtlustamiseeskirju rohkemate toodete suhtes, mis vabastavad mikrotoitaineid taimedesse aeglaselt ja vähendavad seega toitainete leostumist mullas. Täiendava meetmena tuleks märgistusel esitada pH-väärtuste vahemik, milles ELi väetisetooted on stabiilsed, et tagada lõppkasutajale õige teabe esitamine.
            
            
               (16)Määruses (EL) 2019/1009 nõutakse iga kelaadimoodustajaga kelaaditud mikrotoitaine ja iga kompleksimoodustajaga kompleksühendisse seotud mikrotoitaine protsendimäära esitamist (vastavalt vajadusele). Mikrotoitaineid sisaldavad tooted võivad sisaldada mitut kelaadimoodustajat või kompleksimoodustajat või mõlemat. Sellistel juhtudel ei saa olemasolevate analüüsimeetoditega kindlaks määrata iga üksiku moodustajaga kelaaditud või kompleksühendisse seotud iga mikrotoitaine täpset protsendimäära. Seega tuleks määrust (EL) 2019/1009 muuta, et võimaldada tootjal neid märgistamisnõudeid täita, hõlbustades seega kõnealuste toodete pääsu siseturule. 
            
            
               (17)Mõne väetisetoote, näiteks kasvusubstraadi peamine komponent on turvas. Turba alternatiivide kasutamist on vaja soodustada kliimamuutuste vastu võitlemiseks, eelkõige süsinikukao ja kasvuhoonegaaside heite vältimiseks ning haprate ökosüsteemide säilitamiseks. Turba osaliseks asendamiseks kasvusubstraatides võib kasutada taimekiude. Töötlemata taimekiudude potentsiaali suurendamiseks tuleb need muundada peenemate osakestega kiududeks, kuna see parandab nende biolagunevust, koostoimet toitainetega ja veesäilitusvõimet. Taimsete toorkiudude töötlemine erinevate füüsikaliste eeltöötluste abil nende kiustamiseks tuleks lisada CMCs 2 (taimed, taimeosad või taimeekstraktid) esitatud töötlemisviiside täielikku loetellu. Kaitsemeetmena tuleks töötlemismeetoditele lisada teatavad piirangud, näiteks kehtestada maksimumtemperatuur ja keelata muude lisaainete kui vee kasutamine.
            
            
               (18)CMCs 3 (kompost) ja CMCs 5 (muu kui värske kultuuri kääritussaadus) on esitatud lubatud sisendmaterjalide täielik loetelu. Kõnealune loetelu hõlmab Euroopa Parlamendi ja nõukogu määruse (EÜ) nr 1069/2009
                  25
                artiklis 32 osutatud loomsetest kõrvalsaadustest saadud tooteid ja loomseid kõrvalsaadusi, mida võib pidada surnud organismideks juhul, kui tootmisahela lõpp-punkt on kindlaks määratud vastavalt kõnealuse määruse artikli 5 lõike 2 kolmandale lõigule. 
            
            
               (19)Määruses (EL) 2019/1009 on esimest korda sätestatud ELi väetisetoodete koostisainetena kasutatavat komposti ja kääritussaaduseid käsitlevad ühtlustamiseeskirjad. Need materjalid on siiski juba siseriiklike eeskirjade alusel turul olemas. Praegu kasutatakse komposti ja kääritussaaduste sisendmaterjalina sageli loomseid kõrvalsaadusi, mida ei saa pidada surnud organismideks (eriti töötlemata sõnnik). Nii tehakse kõnealustest materjalidest väetisetooted, millel on majanduslik ja keskkonnaalane netolisaväärtus. Kompostitud loomade väljaheidete, sealhulgas kodulinnusõnniku ja kompostitud laudasõnniku ning selliste kääritussaaduste kasutamine, mis sisaldavad koos taimset või loomset päritolu materjaliga käärinud loomseid kõrvalsaadusi, on lisatud mahepõllumajanduses lubatud väetiste, mullaomaduste parandajate ja toitainete täielikku loetellu, mis on esitatud komisjoni määruse (EÜ) nr 889/2008
                  26
                I lisas. Seepärast on asjakohane anda siseturule juurdepääs sellistele väetisetoodetele, mis sisaldavad komposti või kääritussaadust, mille sisendmaterjalina on kasutatud kõnealuseid loomseid kõrvalsaadusi. See tagaks ka kooskõla sisendmaterjalidega, mis on lubatud hiljuti kasutusele võetud CMCs 12 (sadestatud fosfaatsoolad ja nende derivaadid), CMCs 13 (termilise oksüdatsiooni käigus tekkivad materjalid ja nende derivaadid) ning CMCs 14 (pürolüüsi- ja gaasistamismaterjalid).
            
            
               (20)CMCdes 3 ja 5 on nende sisendmaterjalist välja jäetud kodumajapidamiste segaolmejäätmete orgaanilisest fraktsioonist saadud elus- või surnud organismid. CMCdes 12, 13 ja 14 on aga nende sisendmaterjalidest välja jäetud mitte ainult kodumajapidamisjäätmetest, vaid ka segaolmejäätmetest saadud elus- või surnud organismid. Nende sätete eesmärk on soodustada omavalitsusüksustes jäätmete liigiti kogumist, sest võimalust segajäätmete kasutamiseks ei pakutagi. Põhjendus on sama nii kodumajapidamistest kui ka restoranidest või muudest omavalitsuste käitajatest pärit jäätmete korral. Ei ole põhjust keelata ainult kodumajapidamiste segajäätmete kasutamist komposti ja kääritussaaduste sisendmaterjalina. Selleks et tagada ühtne ja range lähenemine segaolmejäätmete taaskasutusse võtmisele ja tugevdada seega keskkonnakaitset, on vaja CMCde 3 ja 5 sätted viia kooskõlla hiljuti kasutusele võetud CMCde 12, 13 ja 14 sätetega.
            
            
               (21)Määruses (EL) 2019/1009 on sätestatud tootja kohustus loetleda märgistusel kõik koostisained, mis moodustavad toote massist üle 5 %. Osa, mille suhtes 5 % piirnormi kohaldatakse, tuleks siiski kohandada vastavalt asjaomase väetisetoote füüsikalistele omadustele ning seega tuleks lubada deklareerida neid koostisosi, mis moodustavad 5 % mahust. Eriti toodete puhul, mille kogus on märgitud mahuna, on soovitatav loetleda koostisosad, mis moodustavad 5 % mahust, kuna koostisosade kaal toote kaalu suhtes ei ole alati teada. See lihtsustaks selliste toodete pääsu siseturule. Vedelal kujul esineva ELi väetisetoote puhul on asjakohane märgistada koostisosad, mis moodustavad üle 5 % kuivaine massist, sest vastasel juhul võib esineda olukordi, kus koostisosana loetletakse üksnes vesi. See tagaks, et toodetel on määruse (EL) 2019/1009 kohane juurdepääs siseturule üksnes juhul, kui kasutajaid on nende koostisosadest nõuetekohaselt teavitatud, et nad saaksid tooteid ohutult kasutada. 
            
            
               (22)Orgaanilis-mineraalse väetise, makrotoitaineid sisaldava vedela või tahke mineraalväetise ning mikrotoitaineid sisaldava mineraalväetise märgistusel on loetletud deklareeritud mikrotoitainete nimetused ja keemilised sümbolid ning nende järel nende vastasioonide nimetused. Mõnel juhul võib mikrotoitainete deklareerimist tingiv kogus esineda ELi väetisetoodete koostisainetes looduslikult. Eriti kehtib see kaevandatud materjalist saadud väetiste kohta. Nende loodusliku päritolu tõttu ei ole nende mikrotoitainete vastasioonide nimetusi alati võimalik kindlaks määrata analüütiliste või tehniliste piirangute tõttu. Seepärast tuleks lubada deklareerida mikrotoitained, mida ei ole ELi väetisetootele tahtlikult lisatud, isegi kui vastavaid vastasioone ei ole võimalik kindlaks määrata. Muidu ei saaks kaevandatud materjalist saadud mikrotoitaineid sisaldavaid mineraalväetiseid määruse (EL) 2019/1009 kohaselt turustada, sest tootja ei suudaks kõnealust märgistamisnõuet täita. Lisaks on orgaanilis-mineraalsete ja makrotoitaineid sisaldavate mineraalväetiste mikrotoitainete sisalduse deklareerimine ilma vastavate vastasioonideta kasulik nii lõppkasutajale, kes saaks kohandada väetamiskava ka mikrotoitainete sisaldust arvesse võttes, kui ka keskkonnale, sest see võib aidata vältida üleväetamist. Vastasioonide väljajätmine märgistuselt ei mõjuta väetise tõhusust ega ohutust.
            
            
               (23)Makrotoitaineid sisaldava tahke mineraalväetise tootja on kohustatud märkima märgistusele naturaalühiku vormi, viidates ühele määruses loetletud neljast eri vormist, nimelt pulbrile, graanulitele, mikrograanulitele või pelletitele. Mõnel juhul ei ole siiski võimalik kasutada ainult ühte eespool nimetatud vormidest, sest toote naturaalühiku vorm koosneb neljast loetletud vormist kahest. Selleks et võimaldada tootjal seda märgistamisnõuet täita, ei tohiks naturaalühiku kirjeldust piirata ainult ühe võimaliku vormiga, vaid võimalik peaks olema ka vormide kombinatsiooni kasutamine. Naturaalühikute määratlused peaksid hõlmama kõiki väetiseliike ega tohiks piirata selliste toodete turule laskmist, mis muidu vastavad määruse (EL) 2019/1009 nõuetele. 
            
            
               (24)Määruses (EL) 2019/1009 on sätestatud iga PFC puhul hälvet käsitlevad eeskirjad eri deklareeritavate väärtuste kohta. Määruses (EL) 2019/1009 on sätestatud nii negatiivsed hälbed (tegelik väärtus ei tohiks olla väiksem kui negatiivse hälbe võrra vähendatud deklareeritud väärtus) kui ka positiivsed hälbed (st et tegelik väärtus ei tohi olla suurem kui asjaomase hälbe võrra suurendatud deklareeritud väärtus). See on eriti oluline toitainete deklareerimisel, kui ala- ja üleväetamise vältimiseks peab tootja tagama, et deklareeritud toitainesisaldus ei ole väiksem ega suurem deklareeritud väärtusest, millele on hälve juurde arvestatud.
            
         
         
            
               (25)Mõned mineraalväetiste puhul kehtestatud hälbed on olemasoleva tehnilise suutlikkuse tõttu väga kitsad. Eriti kehtib see selliste deklareeritud toitainete kohta, mille toitainesisaldus võib kogu tootega võrreldes olla suhteliselt väike. Väike toitainesisaldus tähendab, et kõrvalekalle deklareeritud väärtusest on samuti väike, kuna see deklareeritakse protsendina toitainesisaldusest. Seega tuleks teatavate mineraalväetisi käsitlevate nõuete puhul lubatud hälbeid laiendada, et tagada õiglane tasakaal tootja tehnilise suutlikkuse ja lõppkasutajale õige teabe esitamise vajaduse vahel.
            
            
               (26)Lisaks tuleks laiendada ka mullaparandusaine orgaanilise süsiniku sisalduse absoluutväärtusena väljendatavat hälvet. Mullaparandusainete orgaanilise süsiniku sisaldus võib olla märkimisväärne, mis iseenesest ei ole problemaatiline, sest tegelikult parandab orgaaniline süsinik mulla kvaliteeti, rikastades selle orgaanilise aine sisaldust. Sellistel juhtudel on ainult ühe protsendipunkti suuruse absoluutväärtusena väljendatava hälbe lubamine väga piirav. Seepärast on asjakohane lubada suuremat absoluutväärtusena väljendatavat hälvet, kuid säilitada praegune suhteline kõrvalekalle.
            
            
               (27)Lisada tuleks taime biostimulaatori ja väetisetoodete mehaanilise segu koguse lubatud hälbed, kuna see teave tuleb esitada märgistusel. Väetisetoodete mehaanilise segu puhul tuleks vahet teha segul, kus on segatud kaks ELi väetisetoodet, mille puhul on võimalik kindlaks määrata nende mõlema osakaal segus ja seega saab kummagi kohta juba kehtestatud hälvete keskmise arvutada sõltuvalt nende osakaalust segus ning kohaldada seda kogu segu suhtes, ning funktsionaalsel segul, mille puhul sama materjal läbib vastavushindamise seoses kahe ELi väetisetootega, mis kuuluvad kahte erinevasse PFCsse, ning kummagi toote osakaalu segus ei saa objektiivselt kindlaks määrata. Viimasel juhul tuleks kogu segu suhtes kohaldada segusse kuuluvate komponentide PFCde koguse puhul lubatud hälvetest rangemat. Tootja peab tõepoolest tõendama vastavust iga PFC puhul kehtivatele nõuetele ja seega märkima iga PFC koguse vastavalt selle puhul lubatud hälbele. Kuna käesoleval juhul esindab iga PFC 100 % segust, peab segu tervikuna olema vastavuses rangema lubatud hälbega.
            
            
               (28)Määruse (EL) 2019/1009 kohaselt kohaldatakse ELi väetisetoodete suhtes nelja vastavushindamismenetlust, mille keerukuse tase sõltub nende CMC(de)st ja PFCst: moodulid A, A1, B+C ja D1.
            
            
               (29)Moodulit D1 on kohandatud, et kajastada jäätmetest saadud ELi väetisetoodete konkreetseid aspekte. Tootja võib inhibiitori (PFC 5) või taimede biostimulaatori (PFC 6) vastavuse hindamisel kasutada moodulit B, millele järgneb moodul C, olenemata nende koostisainetest. Seetõttu on määruse (EL) 2019/1009 IV lisa teksti tahtmatu tagajärg see, et miski ei takista kohaldada moodulit B, millele järgneb moodul C, ka sellise inhibiitori või taimede biostimulaatori hindamisel, mis sisaldab koostisaineid, mille puhul on kohustuslik rangem moodul D1. Alati, kui ELi väetisetoode sisaldab jäätmetest saadud koostisaineid, on asjakohane kohaldada ranget vastavushindamismenetlust, olenemata selle PFCst. Seepärast tuleks kõrge ja ühtlase kaitsetaseme tagamiseks lubada moodulit B, millele järgneb moodul C, inhibiitorite ja taimede biostimulaatorite puhul kasutada üksnes juhul, kui need ei sisalda kõnealuseid koostisaineid.
            
            
               (30)Vastavushindamismenetlusi järgides peab tootja esitama tehnilises dokumentatsioonis muu hulgas teabe kroomi üldsisalduse kohta, kui see on üle 200 mg/kg. Määruses (EL) 2019/1009 ei ole märgitud, kas seda piirnormi tuleb kohaldada kuivaine või värske massi suhtes. Seda kohustust ei saa liidus täita ühetaoliselt, kui ei ole selge, kuidas tuleks nimetatud sisaldus 200 mg/kg arvutada. Saasteainete, sealhulgas kuuevalentse kroomi (Cr VI) piirnormide kehtestamisel võetakse määruses (EL) 2019/1009 arvesse kuivainet. Seetõttu tuleks ühtsuse huvides kroomi üldsisaldus arvutada kuivaine massi põhjal. 
            
            
               (31)Määruse (EL) 2019/1009 muudatusi käsitlevad konsultatsioonid on läbi viidud kooskõlas 13. aprilli 2016. aasta institutsioonidevahelises parema õigusloome kokkuleppes
                  27
                sätestatud põhimõtetega. Komisjoni väetisetoodete eksperdirühmaga on konsulteeritud.
            
            
               (32)Võttes arvesse, et määruse (EL) 2019/1009 I, II, III ja IV lisas sätestatud nõudeid tuleb kohaldada alates 16. juulist 2022, on vaja käesoleva määruse kohaldamine edasi lükata samale kuupäevale, 
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määrust (EL) 2019/1009 muudetakse järgmiselt.
            
            
               (1)I lisa muudetakse vastavalt käesoleva määruse I lisale;
            
            
               (2)II lisa muudetakse vastavalt käesoleva määruse II lisale;
            
            
               (3)III lisa muudetakse vastavalt käesoleva määruse III lisale;
            
            
               (4)IV lisa muudetakse vastavalt käesoleva määruse IV lisale.
            
            
               Artikkel 2 
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 16. juulist 2022.
            
            
               Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            
            
               Brüssel, 23.6.2021
            
         
         
            
               
                     Komisjoni nimel
               
               
                     president
                     Ursula VON DER LEYEN
               
               
            
         
         
            
                  
                     (1)
                  
                        Euroopa Parlamendi ja nõukogu 5. juuni 2019. aasta määrus (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003 (ELT L 170, 25.6.2019, lk 1).
               
               
                  
                     (2)
                  
                        Euroopa Parlamendi ja nõukogu 13. oktoobri 2003. aasta määrus (EÜ) nr 2003/2003 väetiste kohta (ELT L 304, 21.11.2003, lk 1–194).
               
               
                  
                     (3)
                  
                        ELT L 123, 12.5.2016, lk 1.
               
               
                  
                     (4)
                  
                        Komisjoni 7. novembri 2019. aasta määrus (EL) 2019/1871, milles käsitletakse loomses toidus esinevate lubamatute farmakoloogiliste toimeainete suhtes kohaldatavaid meetmete võtmist võimaldavaid kontrollväärtusi ja millega tunnistatakse kehtetuks otsus 2005/34/EÜ (ELT L 289, 8.11.2019, lk 41).
               
               
                  
                     (5)
                  
                        Eelkõige nõukogu 8. veebruari 1993. aasta määrus (EMÜ) nr 315/93, milles sätestatakse ühenduse menetlused toidus sisalduvate saasteainete suhtes (EÜT L 37, 13.2.1993, lk 1); Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1); Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11); Euroopa Parlamendi ja nõukogu 7. mai 2002. aasta direktiiv 2002/32/EÜ loomasöötades sisalduvate ebasoovitavate ainete kohta (EÜT L 140, 30.5.2002, lk 10).
               
               
                  
                     (6)
                  
                        Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).
               
               
                  
                     (7)
                  
                        UVCB: Tundmatu või muutuva koostisega aine, komplekssed reaktsioonisaadused või bioloogiline materjal.
               
               
                  
                     (8)
                  
                        Komisjoni 18. novembri 2015. aasta otsus (EL) 2015/2099, millega kehtestatakse kasvusubstraatidele, mullaparandusainetele ja multšile ELi ökomärgise andmise ökoloogilised kriteeriumid (ELT L 303, 20.11.2015, lk 75).
               
               
                  
                     (9)
                  
                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).
               
               
                  
                     (10)
                  
                        ELT L 170, 25.6.2019, lk 1. 
               
               
                  
                     (11)
                  
                        Nõukogu 8. veebruari 1993. aasta määrus (EMÜ) nr 315/93, milles sätestatakse ühenduse menetlused toidus sisalduvate saasteainete suhtes (EÜT L 37, 13.2.1993, lk 1).
               
               
                  
                     (12)
                  
                        Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).
               
               
                  
                     (13)
                  
                        Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).
               
               
                  
                     (14)
                  
                        Euroopa Parlamendi ja nõukogu 7. mai 2002. aasta direktiiv 2002/32/EÜ loomasöötades sisalduvate ebasoovitavate ainete kohta (EÜT L 140, 30.5.2002, lk 10).
               
               
                  
                     (15)
                  
                        Euroopa Parlamendi ja nõukogu 22. septembri 2003. aasta määrus (EÜ) nr 1831/2003 loomasöötades kasutatavate söödalisandite kohta (ELT L 268, 18.10.2003, lk 29). 
               
               
                  
                     (16)
                  
                        Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
               
               
                  
                     (17)
                  
                        Komisjoni 7. novembri 2019. aasta määrus (EL) 2019/1871, milles käsitletakse loomses toidus esinevate lubamatute farmakoloogiliste toimeainete suhtes kohaldatavaid meetmete võtmist võimaldavaid kontrollväärtusi ja millega tunnistatakse kehtetuks otsus 2005/34/EÜ (ELT L 289, 8.11.2019, lk 41).
               
               
                  
                     (18)
                  
                        Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).
               
               
                  
                     (19)
                  
                        UVCB: Tundmatu või muutuva koostisega aine, komplekssed reaktsioonisaadused või bioloogiline materjal.
               
               
                  
                     (20)
                  
                        Komisjoni 18. novembri 2015. aasta otsus (EL) 2015/2099, millega kehtestatakse kasvusubstraatidele, mullaparandusainetele ja multšile ELi ökomärgise andmise ökoloogilised kriteeriumid (ELT L 303, 20.11.2015, lk 75).
               
               
                  
                     (21)
                  
                        Euroopa Parlamendi ja nõukogu 13. oktoobri 2003. aasta määrus (EÜ) nr 2003/2003 väetiste kohta (ELT L 304, 21.11.2003, lk 1).
               
               
                  
                     (22)
                  
                        RAC ECHA. 2020. „Opinion on an Annex XV dossier proposing restrictions on intentionally added microplastics“ (ECHA/RAC/RES-O -0000006790-71-01/F).
               
               
                  
                     (23)
                  
                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).
               
               
                  
                     (24)
                  
                        Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3).
               
               
                  
                     (25)
                  
                        Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1).
               
               
                  
                     (26)
                  
                        Komisjoni 5. septembri 2008. aasta määrus (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.9.2008, lk 1).
               
               
                  
                     (27)
                  
                        Euroopa Parlamendi, Euroopa Liidu Nõukogu ja Euroopa Komisjoni vahel sõlmitud institutsioonidevaheline parema õigusloome kokkulepe (ELT L 123, 12.5.2016, lk 1).
               
            
      
    ---documentbreak--- 
      
         
         
            
            
               I LISA
            
            
            
               Määruse (EL) 2019/1009 I lisa II osa muudetakse järgmiselt:
            
            
               (1)punkt 5 asendatakse järgmisega:
            
            
               „5. 
                     ELi väetisetootes võib esineda Euroopa Parlamendi ja nõukogu määruse (EÜ) nr 470/2009* tähenduses farmakoloogilise toimeaine jääke ainult juhul, kui see aine on kas: 
            
            
               –lisatud komisjoni määruse (EL) nr 37/2010** lisa tabelisse 1 või 
            
            
               –selle suhtes on komisjoni määruse (EL) 2019/1871*** kohaselt kehtestatud kontrollväärtus meetmete võtmiseks ning see aine või selle jäägid esinevad kõnealuses ELi väetisetootes kõnealusest kontrollväärtusest madalamal tasemel.“;
            
            
               (2)lisatakse järgmine punkt 5a:
            
            
               „5a. 
                     ELi väetisetoode võib sisaldada määruse (EÜ) nr 1107/2009 artikli 2 lõike 2 tähenduses toimeainet üksnes juhul, kui asjaomasel ELi väetisetootel ei ole taimekaitsetoimet kõnealuse määruse artikli 2 lõike 1 tähenduses.“;
            
            
               (3)jaotise PFC 1(C)(II)(a) punkti 2 tabelis: 
            
            
               (a)asendatakse liiki „Mikrotoitainete sooli sisaldav väetis“ käsitlev rida järgmisega:
            
            
                     
                        „Mikrotoitainete sooli sisaldav väetis 
                     
                  
                  
                     
                        Mikrotoitaineid sisaldav keemiliselt saadud tahke lihtmineraalväetis, mis sisaldab põhikoostisainena ioonset mineraalsoola 
                     
                  
                  
                     
                        Mikrotoitaine moodustab 10 % mikrotoitainete sooli sisaldava väetise massist“; 
                     
                  
               
               (b)liiki „UVCB raudkelaat“ käsitlev rida asendatakse järgmisega:
            
            
                     
                        „UVCB
                        
                            (5)
                        
                         mikrotoitainete kelaadid
                     
                  
                  
                     
                        Vees lahustuv mikrotoitaineid sisaldav lihtmineraalväetis, milles deklareeritud mikrotoitained on keemiliselt seotud kelaadimoodustaja(te)ga, mis vastab/vastavad II lisa II osa CMC 1 nõuetele
                     
                  
                  
                     
                              
                                 —
                              
                           
                           
                              
                                 vees lahustuv mikrotoitaine moodustab 5 % UVCB mikrotoitaine kelaadi massist ja
                              
                              
                                 vähemalt 80 % vees lahustuvast mikrotoitainest on moodustanud kelaadi (kelaadi moodustanud fraktsioon) ja vähemalt 50 % vees lahustuvast mikrotoitainest on moodustanud kelaadi konkreetse kelaadimoodustajaga, mis vastab II lisa II osa CMC 1 nõuetele.
                              
                           
                        
                  
               
               (5) UVCB: tundmatu või muutuva koostisega aine, kompleksne reaktsioonisaadus või bioloogilist päritolu materjal.“;
            
            
               (4)jaotisesse PFC 3(B) lisatakse järgmine punkt 4: 
            
            
               „4. 
                     Patogeenide sisaldus anorgaanilises mullaparandusaines, mis sisaldab üle 1 massiprotsendi orgaanilist süsinikku (Corg), ei tohi ületada järgmises tabelis esitatud piirnorme: 
            
            
         
         
            
                     
                        Testitavad mikroorganismid
                     
                  
                  
                     
                        Proovivõtukavad
                     
                  
                  
                     
                        Piirnorm
                     
                  
               
                     
                  
                  
                     
                        n
                     
                  
                  
                     
                        c
                     
                  
                  
                     
                        m
                     
                  
                  
                     
                        M
                     
                  
               
                     
                        Salmonella spp.
                     
                  
                  
                     
                        5
                     
                  
                  
                     
                        0
                     
                  
                  
                     
                        0
                     
                  
                  
                     
                        Puudub 25 g-s või 25 ml-s
                     
                  
               
                     
                        Escherichia coli või Enterococcaceae 
                     
                  
                  
                     
                        5
                     
                  
                  
                     
                        5
                     
                  
                  
                     
                        0
                     
                  
                  
                     
                        1 000 1 g-s või 1 ml-s
                     
                  
               
               kus
            
            
                     
                        n
                     
                  
                  
                     
                        =
                     
                  
                  
                     
                         analüüsitavate proovide arv;
                     
                  
               
                     
                        c
                     
                  
                  
                     
                        =
                     
                  
                  
                     
                         proovide arv, milles bakterite CFU arv jääb näitajate m ja M vahele;
                     
                  
               
                     
                        m 
                     
                  
                  
                     
                        = 
                     
                  
                  
                     
                         bakterite CFU arvu läviväärtus, mida loetakse rahuldavaks;
                     
                  
               
                     
                        M
                     
                  
                  
                     
                        = 
                     
                  
                  
                     
                         bakterite CFU arvu maksimumväärtus.“;
                     
                  
               
               (5)jaotisesse PFC 4 lisatakse punkt 2a:
            
            
               „2a. 
                     Erandina punkti 2 alapunktist d kohaldatakse nikli (Ni) sisalduse piirnormi kasvusubstraadis, mis koosneb täielikult mineraalsetest koostisosadest ja mida pakutakse professionaalseks kasutamiseks aianduses, haljaskatustes või -seintes, kõnealuse saasteaine biosaadava sisalduse suhtes.“ 
            
            
            
               * Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).
            
            
               ** Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
            
            
               *** Komisjoni 7. novembri 2019. aasta määrus (EL) 2019/1871, milles käsitletakse loomses toidus esinevate lubamatute farmakoloogiliste toimeainete suhtes kohaldatavaid meetmete võtmist võimaldavaid kontrollväärtusi ja millega tunnistatakse kehtetuks otsus 2005/34/EÜ (ELT L 289, 8.11.2019, lk 41).
            
            
               
            
            
            
               II LISA
            
            
            
               Määruse (EL) 2019/1009 II lisa II osa muudetakse järgmiselt.
            
            
               (1)CMC 1 muudetakse järgmiselt:
            
            
               (a)punkti 1 alapunkt f asendatakse järgmisega:
            
            
                „f) 
                     polümeerid, välja arvatud: 
            
            
               –polümeerid, mille polümerisatsiooniprotsess on toimunud looduses sõltumatult nende ekstraheerimise protsessist ja mida ei ole keemiliselt modifitseeritud määruse (EÜ) nr 1907/2006 artikli 3 punkti 40 tähenduses,
            
            
               –biolagunevad polümeerid või
            
         
         
            
               –polümeerid, mille vees lahustuvus on järgmistes tingimustes üle 2 g/l:
            
            
               –temperatuur 20 °C 
            
            
               –pH 7 
            
            
               –katseaine sisaldus: 10 g/1000 ml 
            
            
               –katseaeg: 24h,“; 
            
            
               (b)punkti 3 alapunkti a viimane lause asendatakse järgmisega:
            
            
               „ELi väetisetoode peab vähemalt 3 päeva püsima stabiilsena lahuses, mille pH-väärtus jääb vahemikku, mis on tunnistatud aktsepteeritavat stabiilsust tagavaks.“; 
            
            
               (2)CMC 2 esimene lõik asendatakse järgmisega:
            
            
               „ELi väetisetoode võib sisaldada taimi, taimeosi või taimeekstrakte, mida ei ole töödeldud muul viisil kui lõikamine, peenestamine, jahvatamine, sõelumine, tuulamine, tsentrifuugimine, pressimine, kuivatamine, külmaga töötlemine, külmkuivatamine, veega ekstraheerimine, ülekriitilise CO2-ga ekstraheerimine või kiustamine temperatuuril mitte üle 100 °C ja ilma lisanditeta, v.a vesi.“;
            
            
               (3)CMC 3 muudetakse järgmiselt:
            
            
               (a)punkti 1 alapunkt b jäetakse välja; 
            
            
               (b)punkti 1 alapunkt c asendatakse järgmisega:
            
            
               „c) elus- või surnud organismid või nende osad, mis on töötlemata kujul või mida on töödeldud üksnes käsitsi, mehaaniliselt või gravitatsiooniliste meetoditega, vees lahustamise, flotatsiooni, veega ekstraheerimise, aurdestillatsiooni teel või kuumutamisega ainult vee eemaldamiseks, või mida saadakse õhust eraldamise teel mis tahes vahenditega, välja arvatud järgmised materjalid:
            
            
               i) segaolmejäätmetest pärit materjalid;
            
            
               ii) reoveesete, tööstussete või süvendustööde muda ning
            
            
               iii) määruse (EÜ) nr 1069/2009 kohaldamisalasse jäävad loomsed kõrvalsaadused või nendest saadud tooted;“;
            
            
               (c)punkti 1 alapunktis e asendatakse sissejuhatav osa järgmisega:
            
            
               „e) alapunktis a, c või 1a loetletud materjal, mis“;
            
            
               (d)lisatakse järgmine punkt 1a:
            
            
               „1a. Olenemata punktist 1 võib ELi väetisetoode sisaldada komposti, mis on saadud 2. või 3. kategooria materjali või sellest saadud toodete aeroobse kompostimise teel kooskõlas määruse (EÜ) nr 1069/2009 artikli 32 lõigetes 1 ja 2 ning kõnealuse määruse artikli 32 lõikes 3 osutatud meetmetes sätestatud tingimustega, eraldi või segatuna punktis 1 osutatud sisendmaterjalidega tingimusel, et:
            
         
         
            
               (a)tootmisahela lõpp-punkt on kindlaks määratud vastavalt määruse (EÜ) nr 1069/2009 artikli 5 lõike 2 kolmandale lõigule ning
            
            
               (b)punktides 2 ja 3 sätestatud tingimused on täidetud.“;
            
            
               (e)punkti 2 alapunkt a asendatakse järgmisega:
            
            
               „a) mille puhul on punktides 1 ja 1a osutatud sisendmaterjalide töötlemisliinid selgelt eraldatud tootmisliinidest muude kui punktides 1 ja 1a osutatud sisendmaterjalide töötlemiseks, ning“;
            
            
            
               (4)CMC 5 muudetakse järgmiselt: 
            
            
               (a)punkti 1 alapunkt b jäetakse välja;
            
            
               (b)punkti 1 alapunkt c asendatakse järgmisega:
            
            
               „c) elus- või surnud organismid või nende osad, mis on töötlemata kujul või mida on töödeldud üksnes käsitsi, mehaaniliselt või gravitatsiooniliste meetoditega, vees lahustamise, flotatsiooni, veega ekstraheerimise, aurdestillatsiooni teel või kuumutamisega ainult vee eemaldamiseks, või mida saadakse õhust eraldamise teel mis tahes vahenditega, välja arvatud järgmised materjalid:
            
            
                i) segaolmejäätmetest pärit materjalid;
            
            
               ii) reoveesete, tööstussete või süvendustööde muda;
            
            
               iii) määruse (EÜ) nr 1069/2009 kohaldamisalasse jäävad loomsed kõrvalsaadused või nendest saadud tooted;“;
            
            
               (c)punkti 1 alapunktis e asendatakse sissejuhatav osa järgmisega:
            
            
               „e) alapunktis a, c või 1a loetletud materjal, mis“;
            
            
               (d)lisatakse järgmine punkt 1a:
            
            
               „1a. Olenemata punktist 1 võib ELi väetisetoode sisaldada kääritussaadust, mis on saadud 2. või 3. kategooria materjali või sellest saadud toodete anaeroobse kääritamise teel kooskõlas määruse (EÜ) nr 1069/2009 artikli 32 lõigetes 1 ja 2 ning kõnealuse määruse artikli 32 lõikes 3 osutatud meetmetes sätestatud tingimustega, eraldi või segatuna punktis 1 osutatud sisendmaterjalidega tingimusel, et:
            
            
               (a)tootmisahela lõpp-punkt on kindlaks määratud vastavalt määruse (EÜ) nr 1069/2009 artikli 5 lõike 2 kolmandale lõigule ning
            
            
               (b)punktides 2 ja 3 sätestatud tingimused on täidetud.“;
            
            
               (e)punkti 2 alapunkt a asendatakse järgmisega:
            
            
               „a) mille puhul on punktides 1 ja 1a osutatud sisendmaterjalide töötlemisliinid selgelt eraldatud tootmisliinidest muude kui punktides 1 ja 1a osutatud sisendmaterjalide töötlemiseks, ning“;
            
         
         
            
               (5)CMC 11 punkti 1 alapunkt b asendatakse järgmisega:
            
            
                „b) polümeerid, välja arvatud: 
            
            
               –polümeerid, mille polümerisatsiooniprotsess on toimunud looduses sõltumatult nende ekstraheerimise protsessist ja mida ei ole keemiliselt modifitseeritud määruse (EÜ) nr 1907/2006 artikli 3 punkti 40 tähenduses,
            
            
               –biolagunevad polümeerid või 
            
            
               –polümeerid, mille vees lahustuvus on järgmistes tingimustes üle 2 g/l:
            
            
               –temperatuur 20 °C 
            
            
               –pH 7 
            
            
               –katseaine sisaldus: 10 g/1000 ml 
            
            
               –katseaeg: 24h,“. 
            
            
               III LISA
            
            
            
               Määruse (EL) 2019/1009 III lisa muudetakse järgmiselt.
            
            
               (1)1. osa muudetakse järgmiselt:
            
            
               (a)punkti 1 alapunkt h asendatakse järgmisega:
            
            
               „h) 
                     loetelu kõikidest koostisosadest, mis moodustavad toote massist või mahust või vedela toote puhul kuivaine massist üle 5 %, järjestatuna osakaalu vähenemise järgi, sealhulgas märge vastavate käesoleva määruse II lisa I osas osutatud CMCde kohta. Kui koostisosa on aine või segu, identifitseeritakse see vastavalt määruse (EÜ) nr 1272/2008 artiklile 18. Looduslike ainete puhul võib identifitseerimiseks kasutada nende mineraalainete nime.“;
            
            
               (b)punkt 3 asendatakse järgmisega: 
            
            
               „3. 
                     Kui ELi väetisetoode sisaldab koostisainet, mille suhtes oleks toiduna või söödana turule laskmise korral kohaldatud määruse (EÜ) nr 470/2009 või Euroopa Parlamendi ja nõukogu määruse (EL) nr 1831/2003* kohaselt kehtestatud jääkide piirnorme, Euroopa Parlamendi ja nõukogu määruse (EÜ) nr 396/2005** kohaselt kehtestatud jääkide piirnorme või nõukogu määruse (EMÜ) nr 315/93*** või Euroopa Parlamendi ja nõukogu direktiivi 2002/32/EÜ**** kohaselt kehtestatud piirnorme ning mis sisaldab teatavat ainet (mõnest) asjaomasest piirnormist rohkem, tuleb märkida selle aine maksimumkontsentratsioon ELi väetisetootes koos hoiatusega, et seda ELi väetisetoodet ei tohi kasutada viisil, mis võib tuua kaasa kõnealuse piirnormi ületamise toidus või söödas.“; 
            
            
               (c)punkt 7 asendatakse järgmisega:
            
            
                „7. Kui ELi väetisetoode on I lisa II osa PFC 4 punktis 2a osutatud kasvusubstraat või sisaldab polümeeri, mida kasutatakse II lisa II osa CMC 9 punkti 1 alapunktis c osutatud toote sideainena, tuleb kasutajale anda juhised mitte kasutada toodet kokkupuutes pinnasega ning koostöös tootjaga tuleb tagada toote nõuetekohane kõrvaldamine pärast selle kasutamise lõppu.“;
            
            
               (2)II osa muudetakse järgmiselt:
            
         
         
            
               (a)jaotise PFC 1(B) punktis 5: 
            
            
               i) asendatakse alapunkt a järgmisega: 
            
            
               „a) deklareeritavate mikrotoitainete nimetused ja keemilised sümbolid järgmises järjestuses: boor (B), koobalt (Co), vask (Cu), raud (Fe), mangaan (Mn), molübdeen (Mo) ja tsink (Zn), millele järgnevad nende vastasioonide nimetused, kui deklareeritud mikrotoitaineid on lisatud tahtlikult;“;
            
            
               ii) asendatakse alapunkt c järgmisega: 
            
            
                „c) kui deklareeritavad mikrotoitained on kelaaditud kelaadimoodustaja(te)ga või kompleksühendis kompleksimoodustaja(te)ga: 
            
            
               –märgitakse vastavalt vajadusele mikrotoitaine nimetuse ja keemilise tunnuse järele järgmine täpsustus:
            
            
               „kelaadina [kelaadimoodustaja(te) nimetus või lühend)“ / „kompleksühendina [kompleksimoodustaja(te) nimetus või lühend]“ / „kelaadina [kelaadimoodustaja(te) nimetus või lühend] ja kompleksühendina [kompleksimoodustaja(te) nimetus või lühend]“;
            
            
               –kelaaditud mikrotoitaine(te) / kompleksühendis oleva(te) mikrotoitaine(te) kogus massiprotsendina;“;
            
            
               iii) lisatakse alapunkt ca: 
            
            
               „ca) kui deklareeritavad mikrotoitained on kelaaditud kelaadimoodustaja(te)ga, aktsepteeritavat stabiilsust tagav pH-väärtuste vahemik;“; 
            
            
               iv) alapunkt d jäetakse välja;
            
            
               (b)jaotises PFC 1(C)(I)(a):
            
            
               i) asendatakse punkt 3 järgmisega:
            
            
               „3. Toote naturaalühiku vorm märgitakse ühena järgmistest või kahe või enama kombinatsioonina järgmistest: 
            
            
               a) graanulid,
            
            
               b) pelletid,
            
            
               c) pulber, kui vähemalt 90 massiprotsenti tootest läbib sõela avadega 1 mm, või
            
            
               d) mikrograanulid.“;
            
            
               ii) punktis 8:
            
            
               –asendatakse alapunkt a järgmisega:
            
         
         
            
               „a) deklareeritavate mikrotoitainete nimetused ja keemilised sümbolid järgmises järjestuses: boor (B), koobalt (Co), vask (Cu), raud (Fe), mangaan (Mn), molübdeen (Mo) ja tsink (Zn), millele järgnevad nende vastasioonide nimetused, kui deklareeritud mikrotoitaineid on lisatud tahtlikult;“;
            
            
               –asendatakse alapunkt c järgmisega:
            
            
               „c) kui deklareeritavad mikrotoitained on kelaaditud kelaadimoodustaja(te)ga või kompleksühendis kompleksimoodustaja(te)ga: 
            
            
               –märgitakse vastavalt vajadusele mikrotoitaine nimetuse ja keemilise tunnuse järele järgmine täpsustus:
            
            
               „kelaadina [kelaadimoodustaja(te) nimetus või lühend)“ / „kompleksühendina [kompleksimoodustaja(te) nimetus või lühend]“ / „kelaadina [kelaadimoodustaja(te) nimetus või lühend] ja kompleksühendina [kompleksimoodustaja(te) nimetus või lühend]“;
            
            
               –kelaaditud mikrotoitaine(te) / kompleksühendis oleva(te) mikrotoitaine(te) kogus massiprotsendina;“;
            
            
               –lisatakse järgmine alapunkt ca:
            
            
                „ca) kui deklareeritavad mikrotoitained on kelaaditud kelaadimoodustaja(te)ga, aktsepteeritavat stabiilsust tagav pH-väärtuste vahemik;“; 
            
            
               –alapunkt d jäetakse välja;
            
            
               (c)jaotises PFC 1(C)(I)(b) punktis 6: 
            
            
               i) asendatakse alapunkt a järgmisega:
            
            
               „a) deklareeritavate mikrotoitainete nimetused ja keemilised sümbolid järgmises järjestuses: boor (B), koobalt (Co), vask (Cu), raud (Fe), mangaan (Mn), molübdeen (Mo) ja tsink (Zn), millele järgnevad nende vastasioonide nimetused, kui deklareeritud mikrotoitaineid on lisatud tahtlikult;“;
            
            
               ii) asendatakse alapunkt c järgmisega:
            
            
               „c) kui deklareeritavad mikrotoitained on kelaaditud kelaadimoodustaja(te)ga või kompleksühendis kompleksimoodustaja(te)ga: 
            
            
               –märgitakse vastavalt vajadusele mikrotoitaine nimetuse ja keemilise tunnuse järele järgmine täpsustus:
            
            
               „kelaadina [kelaadimoodustaja(te) nimetus või lühend)“ / „kompleksühendina [kompleksimoodustaja(te) nimetus või lühend]“ / „kelaadina [kelaadimoodustaja(te) nimetus või lühend] ja kompleksühendina [kompleksimoodustaja(te) nimetus või lühend]“;
            
            
               –kelaaditud mikrotoitaine(te) / kompleksühendis oleva(te) mikrotoitaine(te) kogus massiprotsendina;“;
            
            
               iii) lisatakse alapunkt ca:
            
            
               „ca) kui deklareeritavad mikrotoitained on kelaaditud kelaadimoodustaja(te)ga, aktsepteeritavat stabiilsust tagav pH-väärtuste vahemik;“; 
            
            
               iv) alapunkt d jäetakse välja;
            
         
         
            
               (d)jaotises PFC 1(C)(II): 
            
            
               i) asendatakse punkt 1 järgmisega:
            
            
               „1. Mikrotoitaineid sisaldavas mineraalväetises sisalduvad deklareeritavad mikrotoitained loetletakse nende nimetuste ja keemiliste sümbolitega järgmises järjestuses: boor (B), koobalt (Co), vask (Cu), raud (Fe), mangaan (Mn), molübdeen (Mo) ja tsink (Zn), millele järgnevad nende vastasioonide nimetused, kui deklareeritud mikrotoitaineid on lisatud tahtlikult.“;
            
            
               ii) asendatakse punkt 2 järgmisega:
            
            
                „2. Kui deklareeritavad mikrotoitained on kelaaditud kelaadimoodustaja(te)ga ning iga kelaadimoodustajat on võimalik identifitseerida ja kvantifitseerida ning see on kelaatinud vähemalt 1 % vees lahustuvast mikrotoitainest, või kui deklareeritavad mikrotoitained on seotud kompleksühendisse kompleksimoodustaja(te)ga, lisatakse vastavalt vajadusele mikrotoitaine nimetuse ja keemilise tunnuse järele järgmine täpsustus:
            
            
               –„kelaadina [kelaadimoodustaja(te) nimetus või lühend]“ / „kompleksühendina [kompleksimoodustaja(te) nimetus või lühend]“ / „kelaadina [kelaadimoodustaja(te) nimetus või lühend] ja kompleksühendina [kompleksimoodustaja(te) nimetus või lühend]“; 
            
            
               –kelaaditud mikrotoitaine(te) / kompleksühendis oleva(te) mikrotoitaine(te) kogus massiprotsendina.“;
            
            
               iii) lisatakse järgmine punkt 2a: 
            
            
               „2a. Kui deklareeritavad mikrotoitained on kelaaditud kelaadimoodustaja(te)ga, tuleb märkida aktsepteeritavat stabiilsust tagav pH-väärtuste vahemik.“;
            
            
               iv) punkt 3 jäetakse välja;
            
            
               (3)III osa muudetakse järgmiselt:
            
            
               (a)jaotises PFC 1(C): 
            
            
               i) asendatakse esimene tabel järgmisega:
            
            
                     
                         „Deklareeritud toitaine vormid ja muud deklareeritud parameetrid
                     
                     
                  
                  
                     
                        Deklareeritud makrotoitainesisalduse ja muude deklareeritud parameetrite lubatud hälbed
                     
                  
               
                     
                        Lämmastiku (N) deklareeritud vormid
                     
                  
                  
                     
                        ±25 % suhteline hälve deklareeritud väärtusest kuni maksimaalselt 2 protsendipunktini absoluutväärtusena 
                     
                  
               
                     
                        Fosforpentaoksiidi (P2O5) deklareeritud vormid
                     
                  
                  
                     
                        ±25 % suhteline hälve deklareeritud väärtusest kuni maksimaalselt 2 protsendipunktini absoluutväärtusena 
                     
                  
               
                     
                        Kaaliumoksiidi (K2O) deklareeritud vormid
                     
                  
                  
                     
                        ±25 % suhteline hälve deklareeritud väärtusest kuni maksimaalselt 2 protsendipunktini absoluutväärtusena 
                     
                  
               
                     
                        Lämmastiku (N), fosforpentaoksiidi (P2O5) või kaaliumoksiidi (K2O) deklareeritud vormid kahekomponendilistes väetistes
                     
                  
                  
                     
                        ±1,5 protsendipunkti absoluutväärtusena
                     
                  
               
                     
                        Lämmastiku (N), fosforpentaoksiidi (P2O5) või kaaliumoksiidi (K2O) deklareeritud vormid kolmekomponendilistes väetistes
                     
                  
                  
                     
                        ±1,9 protsendipunkti absoluutväärtusena
                     
                  
               
                     
                        Magneesiumoksiidi (MgO), kaltsiumoksiidi (CaO) ja vääveltrioksiidi (SO3) üldsisaldus ja vees lahustuv aineosa
                     
                  
                  
                     
                         –50 ja +100 % suhteline hälve nende toitainete deklareeritud sisaldusest kuni maksimaalselt –2 ja +4 protsendipunktini absoluutväärtusena 
                     
                  
               
                     
                        Naatriumoksiidi (Na2O) üldsisaldus ja vees lahustuv aineosa
                     
                  
                  
                     
                        –25 % deklareeritud sisaldusest kuni maksimaalselt 0,9 protsendipunktini absoluutväärtusena +50 % deklareeritud sisaldusest kuni maksimaalselt 1,8 protsendipunktini absoluutväärtusena
                     
                  
               
                     
                        Granulomeetriline koostis
                     
                  
                  
                     
                        ±20 % suhteline hälve konkreetse avasuurusega sõela läbiva materjali protsentosa deklareeritud väärtusest
                     
                  
               
                     
                        Kogus
                     
                  
                  
                     
                        ±1 % suhteline hälve deklareeritud väärtusest“;
                     
                  
               
               ii) asendatakse teine tabel järgmisega:
            
            
                     
                        „Mikrotoitaine
                     
                  
                  
                     
                        Mikrotoitainevormide deklareeritud sisalduse lubatud hälbed
                     
                  
               
                     
                        Kontsentratsioon kuni 2 %
                     
                  
                  
                     
                        ±50 % deklareeritud väärtusest
                     
                  
               
                     
                        Kontsentratsioon üle 2 % ja kuni 10 %
                     
                  
                  
                     
                        ±50 % deklareeritud väärtusest kuni maksimaalselt 1,0 protsendipunktini absoluutväärtusena
                     
                  
               
                     
                        Kontsentratsioon üle 10 %
                     
                  
                  
                     
                        ±1,0 protsendipunkti absoluutväärtusena“;
                     
                  
               
            
            
               (b)PFCs 3 asendatakse teine rida, mis käsitleb orgaanilise süsiniku puhul lubatud hälvet, järgmisega:
            
            
                     
                         „Orgaaniline süsinik (Corg)
                     
                  
                  
                     
                        ±10 % suhteline hälve deklareeritud väärtusest kuni maksimaalselt 3,0 protsendipunktini absoluutväärtusena“;
                     
                  
               
         
            
            
               (c)pärast jaotist „PFC 5: inhibiitor“ lisatakse järgmine jaotis:
            
            
                „PFC 6: TAIME BIOSTIMULAATOR
            
            
               Taime biostimulaatori kogus võib erineda ± 5 % deklareeritud väärtusest.“;
            
            
               (d)jaotise PFC 7 algusesse lisatakse järgmine tabel:
            
            
            
                     
                        Deklareeritud väärtus
                     
                  
                  
                     
                        Deklareeritud väärtuse lubatud hälve
                     
                  
               
                     
                        Kogus
                     
                  
                  
                     
                        Hälve on iga koostisaineks oleva ELi väetisetoote suhtelise osakaalu summa korrutatuna selle väetisetoote PFC puhul kehtiva hälbega. Kui iga ELi väetisetoote osakaalu väetisetoodete mehaanilises segus ei ole võimalik kindlaks määrata, on hälve selle PFC hälve, mille puhul koguse hälve on kõige rangem.
                     
                  
               
            
               * Euroopa Parlamendi ja nõukogu 22. septembri 2003. aasta määrus (EÜ) nr 1831/2003 loomasöötades kasutatavate söödalisandite kohta (ELT L 268, 18.10.2003, lk 29). 
            
            
                ** Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).
            
            
               *** Nõukogu 8. veebruari 1993. aasta määrus (EMÜ) nr 315/93, milles sätestatakse ühenduse menetlused toidus sisalduvate saasteainete suhtes (EÜT L 37, 13.2.1993, lk 1)
            
            
               **** Euroopa Parlamendi ja nõukogu 7. mai 2002. aasta direktiiv 2002/32/EÜ, loomasöötades sisalduvate ebasoovitavate ainete kohta (EÜT L 140, 30.5.2002, lk 10).
            
            
            
               IV LISA
            
            
            
               Määruse (EL) 2019/1009 IV lisa muudetakse järgmiselt.
            
            
               (1)I osa punkt 3.2 asendatakse järgmisega:
            
            
               „3.2 Moodulit B, millele järgneb moodul C, võib kasutada ka PFC 7 all nimetatud väetisetoodete mehaanilise segu puhul.“;
            
            
               (2)II osa muudetakse järgmiselt:
            
            
               (a)mooduli A punktis 2.2: 
            
         
         
            
               i) asendatakse alapunkt g järgmisega:
            
            
               „g) tehtud arvutuste tulemused, läbiviidud hindamised jms;“;
            
            
               ii) asendatakse alapunkt j järgmisega:
            
            
                „j) kui ELi väetisetoote kroomi (Cr) üldsisaldus on üle 200 mg / kuivaine kg, teave summaarse kroomi (Cr) maksimaalse koguse ja täpse päritolu kohta.“;
            
            
               (b)moodulis A1 asendatakse punkti 2.2 alapunkt h järgmisega:
            
            
               „h) tehtud arvutuste tulemused, läbiviidud hindamised jms;“;
            
            
               (c)mooduli B punktis 2.2: 
            
            
               i) asendatakse alapunkt g järgmisega:
            
            
               „g) tehtud arvutuste tulemused, läbiviidud hindamised jms;“;
            
            
               ii) asendatakse alapunkt k järgmisega:
            
            
               „k) kui ELi väetisetoote kroomi (Cr) üldsisaldus on üle 200 mg / kuivaine kg, teave summaarse kroomi (Cr) maksimaalse koguse ja täpse päritolu kohta.“;
            
            
               (d)mooduli D1 punktis 2.2: 
            
            
               i) asendatakse alapunkt g järgmisega:
            
            
               „g) tehtud arvutuste tulemused, läbiviidud hindamised jms;“;
            
            
               ii) asendatakse alapunkt k järgmisega:
            
            
               „k) kui ELi väetisetoote kroomi (Cr) üldsisaldus on üle 200 mg / kuivaine kg, teave summaarse kroomi (Cr) maksimaalse koguse ja täpse päritolu kohta.“